Cunctorum noticiæ patere volumus, quod Alefridus Miles de Vactis veniens ad obitum, dedit sancto Petro, et Besuensi Ecclesiæ omnem hereditatem, quam possidebat de proprio fundo, scilicet mansum proprium cum domo, et sedem molendini cum prato, omnemque possessionem alodii sui, ut supra diximus, in agris, in sylvis, in pratis ubicumque. Et ut hæc Carta inconvulsa permaneat, adsignamus testes. Signum Andreæ Presbyteri de Beria. Sign. Walterii Presbyteri de Ecellis. Sign. Stephani Præpositi de Beria. Sign. Hugonis de Chimissiaco. Sign. Humberti, qui fuit nepos ejus. Sign. Walterii de Vagtis, qui fuit filius Laïfini. De Monachis nostris, Signum Warnerii. Sign. Haymonis. Sign. Ogdilonis, et aliorum multorum.